Karmsten d. 1/11-13

**Kort opsummering af forældremødet i onsdags**

* **Intro til aftenen af Christian og Lærke fra bestyrelsen**
* **Gennemgang af Fru Hansens madordning ved Pil Amundsen, læs meget mere på** [www.**fruhansens**kaelder.dk/](http://www.fruhansenskaelder.dk/)
* **Spørgsmål til Pil om maden og andet praktisk i den forbindelse.**

Herunder mad til de mindste vuggebørn: Kan laves af brød og frugtrester til grød, og bestilles efter behov særskilt af ”madmor” (er indregnet i prisen).

Formiddagsmad og eftermiddagsmad er ligeledes rester og tilkøb, som er indregnet i prisen

Der er ikke indregnet mad til personalet (de kan købe selv, eller som nu: have egen madpakke med)

Ingen oplevelser af dårlig mad (et enkelt muggent brød)

Madplaner hænges op hver uge

* **Spørgsmål til bestyrelse, ledelse og personale og debat om selve madordningen i praksis**

Herunder spørgsmål til personalet bl.a. om den tid der skal bruges af dem til selve spisningen, og svar herpå gående på personalets overvejelser og bekymring om samme: De ønsker fortsat at yde en høj service i form af projekter, rytmik, sproggrupper og andre pædagogiske aktiviteter og er usikre på hvor meget frokosten kommer til at ”fylde” der.

Men holdningen er generelt, at hvis der vælges en madordning, skal vi nok sørge for at få det hele til at gå op i en højere enhed med plads til både spisning og pædagogiske aktiviteter udover spisningen

Der var spørgsmål til selve beregningen af timetal for en ”madmor”, og beregningen ser sådan ud:

*Nuværende ”all-round mad-mor”: 31,5 timer*

*Forhøjelse af arbejdstid:                                     5,5 timer*

*Total til rådighed:                                               37 timer*

*Behov ved ny madordning:                                25 timer*

*”Til overs til nuværende opgaver”:                  12 timer*

I den nuværende køkkenmedhjælperstilling er der luft til smårengøring, børnetimer, lagerarbejde og andre småopgaver, som i fremtiden tænkes ind i rengøringen, vikarene og evt. gårdmanden. Vi ser det som muligt for den fremtidige madmor at håndtere både maden, opvasken, vasketøjet og det løse på 37 timer.

**Regnestykket ser i store tal sådan ud:**

Madordning inkl. formiddags, -og eftermiddagsmad 450,-kr.

Vedligehold (køkkenmaskiner o.a.) lønudgift, tilkøb af babymad

eller andre småjusteringer 100,-kr.

Fuld madordning 550,-kr.